Kummissjoni festa S'sterna fgura -— AD. 1993 Il-Kult Karmelitan fil-gżira Għawdxija Għalkemm f'Għawdex ma hemm l-ebda kunvent tal- patrijiet Karmelitani, il-Kult Karmelitan huwa mifrux sew madwar il-gżira kemm f'dawk li huma kwadri fil- knejjes, niċeċ bi statwi fit-toroq, kif ukoll knejjes żgħar b'dan it-titlu. Hekk kif tkun għadek kemm ħallejt ir-Raħal tal-Fontana li huwa tista' tgħid il-parti l-kbira mit-Triq tal-Għajn, u tkun wasalt lejn it-tarf tat-triq viċin il-bajja tax-Xlendi fuq in-naħa tal-lemin, hemm il-Knisja tal-Madonna tal- Karmnu. Inbniet bejn is-sena 1864 u s-sena 1868. Kien ħallas għall- bini tagħha n-Nutar Nicolo Cauchi. L-art li fuqha nbniet il-knisja kienet ġiet mogħtija bil-ġenerożità tal-patrijiet Karmelitani tal-kunvent tal-Imdina. Dawn għaldaqstant xtaqu li din il-knisja tkun iddedikata lill-Madonna tal- Karmnu. Il-kwadru titulari ta' fuq l-artal huwa xogħol tal-artist Salvatore Micallef u sar fis-sena 1868. Fih hemm il- Madonna bil-Bambin Ġesu' li qiegħda tagħti l-labtu tal- Karmelu lil San Xmun Stokk. Kienet saret wegħda minn xi nies li waqt maltempata kbira ta' nhar is-26/27 ta' Awwissu 1964 kienu ser jiġu mkaxkra lejn il-baħar, li jekk dawn jeħilsu minn ħalq il-mewt huma kellhom jagħmlu Statwa tal-Madonna. L-istatwa ġiet ordnata u nħadmet f Milan u meta waslet fix-Xlendi s-sena ta' wara kienet saret l-ewwel purċissjoni fl-inħawi tal-bajja. Fis-17 t Awwissu tas-sena 1969 tpoġġiet l-ewwel ġebla tal-bini tat-tkabbir tal-knisja. Dan ix-xogħol tlesta fi żmien qasir. Sar ix-xogħol kollu li kien jinħtieġ u nhar l-10 t'Awwissu 1974 saret iċ-ċerimonja tal-konsagrazzjoni tal-knisja. Il-Festa minn dejjem kienet tiġbed ħafna nies meta kienet issir, speċjalment meta kienet issir il-logħba tal-ġostra fil-Bajja tax-Xlendi Il-festa ssir lejn l-aħħar tal- istaġun tas-sajf. Fir-Raħal tan-Nadur. Fdan ir-raħal tan-Nadur insibu kappella żgħira li għandha t-titlu tal-Karmelu. Din tagħmel parti mill-kunvent tas-sorijiet Franġiskani tal- Qalb ta' Ġesu'. Il-Ġostra Tinsab fi Triq Madre Gemma Camilleri. Dan il-kunvent flimkien mal-kappella kien ingħata lis-sorijiet minn ċertu Karmelo Mejlaq. Dan kien xtaq li l-kappella tkun iddedikata lill-Madonna tal-Karmnu. Il-kunvent u l-kappella kienu ġew miftuħa u mbierka nhar it-8 ta' Ġunju 1917. Fuq l-altar waħdieni tal- kappella hemm statwa tal- Madonna tal-Karmnu li kienet inġiebet minn Bari fl-Italja u tbierket hekk kif waslet fin-Nadur. Tqegħdet fil-post nhar it-22 ta' Marzu 1964. Il-festa tal-Madonna tal-Karmnu ssir fis-16 tax- xahar ta' Lulju. Aktar tagħrif dwar il-Kult B Karmelitan f'Għawdex issibuha fil-ħarġa tal-ktieb tal-festa tas-sena d-dieħla. IL-FESTA T-TAJBA LIL KULĦADD. Il-Knisja tal-Madonna tal-Karmnu, Xlendi